1537

Sa paj ka konsèrnen lannen 1537 di kalandriyé julyen.

 Évènman 
 5 sèptanm : rivé di avantiryé pòtidjé-a Fernão Mendes Pinto atè Diu an Lenn. Li ka vizité Lachin-an ké Japon-an é té kondjwi oun anbasad di khan dé Mongòl Dayan atè Malacca.

 Òktòb : Sher Shâh Sûrî, soultan afghan di Bihâr (1537-1545) ka asyéjé Gaur o Bengal ki ka tonbé, 6 avril 1538.

 Dékouvèrt-a di zil-a Christmas, ki nonmen alò Acea, épi di Nonouti, pa lékipaj-a ki mitiné di Hernando de Grijalva, ki pati di Paita (Pérou) an avril.

 Lanpir songhaï : Mohammed Bandan sa dépozé pa Ismaïl, roun tiboug di Mohammed Touré. Ismaïl, épi so frè Ishak, ka éfòrsé so kò di rétabli kalm-an annan lanpir-a ki ravajé pa troub entéryò-ya (finisman an 1549).

 Maròk : batay di Oued-el-Abid ant Dé dinasti maroken rival wattassid ké saadjen. Wattassid viktoryé ka òbténi partaj-a di Maròk.

 Lanmérik 
 8 janvyé : kréyasyon di djosèz di Cuzco. Lipè Vicente Valverde Alvarez ka divini pronmyé lévèk.

 12 mars : fondasyon di Recife, o Brézil  pa Duarte Coelho Pereira.

 8 avril : Diego de Almagro, di routou di Chili, ka antré annan Cuzco aprè ki li bouskilé troup-ya di Manco Cápac II. Li ka fè enkarséré o Sacsayhuamán, fòrtérès di Cuzco, Hernando ké Gonzalo Pizarro é ka proklanmen so kò gouvèlnò, épi ka maché asou Lima an mennan Hernando an lotaj.

 Nòt ké référans 

 Lyen ègstèrn